ระเบียบกรมการขนส่งทางบก
ระเบียบกรมการขนส่งทางบก
ว่าด้วยการจัดตั้งสถานตรวจสภาพรถ
พ.ศ.
2541
---------

 ตามที่กรมการขนส่งทางบกได้ออกระเบียบกรมการขนส่งทางบกว่าด้วยการจัดตั้ง
สถานตรวจสภาพรถ พ.ศ. 2536 และที่แก้ไขเพิ่มเติม (ฉบับที่ 2)
พ.ศ. 2540 ไว้แล้วนั้น

โดยที่เป็นการสมควรแก้ไขปรับปรุงระเบียบดังกล่าว เพื่อให้การดำเนินการ
ขอรับใบอนุญาต การออกใบอนุญาต การต่ออายุใบอนุญาต
และการดำเนินการอื่น ๆ
เกี่ยวกับการจัดตั้งสถานตรวจสภาพรถเป็นไปด้วยความเหมาะสมยิ่งขึ้น กรมการขนส่ง
ทางบกจึงได้ออกระเบียบไว้ ดังต่อไปนี้
 ข้อ 1
ระเบียบนี้เรียกว่า ระเบียบกรมการขนส่งทางบกว่าด้วยการจัดตั้งสถาน
ตรวจสภาพรถ พ.ศ. 2541
 ข้อ 2
ให้ยกเลิก
 (1)
ระเบียบกรมการขนส่งว่าด้วยการจัดตั้งสถานตรวจสภาพรถ พ.ศ. 2536 
 (2)
ระเบียบกรมการขนส่งทางบกว่าด้วยการจัดตั้งสถานตรวจสภาพรถ (ฉบับที่ 2) 
พ.ศ. 2540
 ข้อ 3
ระเบียบนี้ให้ใช้บังคับตั้งแต่บัดนี้เป็นต้นไป
 ข้อ 4
ในระเบียบนี้

คณะกรรมการควบคุมสถานตรวจสภาพรถ หมายความว่า คณะกรรมการ
ที่อธิบดีกรมการขนส่งทางบกแต่งตั้ง
 ข้อ 5 ให้อธิบดีกรมการขนส่งทางบก (ฝ่ายวิชาการ)
รักษาการตาม
ระเบียบนี้


 หมวด
1

 บททั่วไป

 ข้อ 6
การยื่นคำขอใด ๆ ตามระเบียบนี้ ให้ยื่น ณ ที่ทำการ
ดังต่อไปนี้
 (1)
สำหรับการตรวจสภาพรถที่ตั้งอยู่ในเขตกรุงเทพมหานคร ให้ยื่น 
ที่สำนักวิศวกรรมและความปลอดภัย กรมการขนส่งทางบก
 (2) สำหรับสถานตรวจสภาพรถที่ตั้งอยู่ในเขตจังหวัดอื่นนอกจาก
กรุงเทพมหานคร
ให้ยื่นที่สำนักงานขนส่งจังหวัดที่สถานตรวจสภาพรถนั้นตั้งอยู่
หรือที่สำนักวิศวกรรมและความปลอดภัย กรมการขนส่งทางบก ก็ได้

กรณีการยื่นคำขอต่ออายุใบอนุญาตจัดตั้งสถานตรวจสภาพรถ และคำขอ
รับใบแทนใบอนุญาตจัดตั้งสถานตรวจสภาพรถ
จะยื่นคำขอที่สำนักงานขนส่งสาขาใน
พื้นที่รับผิดชอบที่สถานที่ตรวจสภาพรถนั้นตั้งอยู่
หรือที่สำนักงานขนส่งเขตพื้นที่ที่สถานที่
ตรวจสภาพรถนั้นตั้งอยู่ก็ได้ เมื่อสำนักงานขนส่งสาขา
หรือสำนักงานขนส่งเขตพื้นที่
รับคำขอแล้ว ให้ส่งสำนักงานขนส่งจังหวัด
หรือสำนักวิศวกรรมและความปลอดภัย
แล้วแต่กรณี เพื่อดำเนินการต่อไป

การยื่นคำขอรับใบอนุญาตจัดตั้งสถานตรวจสภาพรถในจังหวัดใด ให้ยื่น
คำขอได้เมื่อกรมการขนส่งทางบกประกาศเปิดรับคำขอจัดตั้งสถานตรวจสภาพรถ
ในจังหวัดนั้น และต้องยื่นคำขอภายในระยะเวลาที่กำหนด 
 ข้อ 7
ค่าธรรมเนียมการยื่นคำขอตามระเบียบนี้ให้จัดเก็บ ณ ที่ทำการ
ที่รับคำขอ

ค่าธรรมเนียมใบอนุญาตจัดตั้งสถานตรวจสภาพรถ ค่าธรรมเนียมการต่อ
อายุใบอนุญาตจัดตั้งสถานตรวจสภาพรถ
และค่าธรรมเนียมใบแทนใบอนุญาตจัดตั้ง
สถานตรวจสภาพรถ ให้จัดเก็บ ณ
ที่ทำการที่ออกใบอนุญาตหรือใบแทนใบอนุญาต


 หมวด
2

การออกใบอนุญาตจัดตั้งสถานตรวจสภาพรถ

 ข้อ 8
ผู้ประสงค์จะจัดตั้งสถานตรวจสภาพรถ ให้ยื่นคำขอรับใบ
อนุญาตตามแบบของกรมการขนส่งทางบก พร้อมด้วยหลักฐานดังต่อไปนี้
 (1)
บุคคลธรรมดา
 (ก)
ภาพถ่ายบัตรประจำตัวประชาชนหรือภาพถ่ายใบสำคัญ
ประจำตัวคนต่างด้าว
 (ข)
ภาพถ่ายสำเนาทะเบียนบ้าน
 (ค)
แผนที่แสดงที่ตั้งสถานตรวจสภาพรถ และแผนผังสิ่งปลูกสร้าง
ภายในบริเวณตรวจสภาพรถ 
 (ง) แบบ ขนาด
และรายละเอียดของเครื่องตรวจสภาพรถ
 (2)
ห้างหุ้นส่วนสามัญ
 (ก)
รายชื่อผู้เป็นหุ้นส่วนทุกคน 
 (ข)
ภาพถ่ายบัตรประจำตัวประชาชนหรือภาพถ่ายใบสำคัญ
ประจำตัวคนต่างด้าวของผู้เป็นหุ้นส่วนทุกคน
 (ค) ภาพถ่ายสำเนาทะเบียนบ้านของผู้เป็นหุ้นส่วนทุกคน
 (ง)
แผนที่แสดงที่ตั้งสถานตรวจสภาพรถ และแผนผังสิ่งปลูก
สร้างภายในบริเวณสถานตรวจสภาพรถ
 (จ) แบบ ขนาด
และรายละเอียดของเครื่องตรวจสภาพรถ
 (3)
ห้างหุ้นส่วนสามัญจดทะเบียน หรือห้างหุ้นส่วนจำกัด
 (ก)
หนังสือรับรองการจดทะเบียนห้างหุ้นส่วน ที่นายทะเบียน
ออกให้ไม่เกินหกเดือน
 (ข)
รายชื่อและสัญชาติของผู้เป็นหุ้นส่วนทุกคน
 (ค)
แผนที่แสดงที่ตั้งสถานตรวจสภาพรถ และแผนผังสิ่งปลูกสร้าง
ภายในบริเวณตรวจสภาพรถ
 (ง) แบบ ขนาด
และรายละเอียดของเครื่องตรวจสภาพรถ
 (4)
บริษัทจำกัด หรือบริษัทมหาชนจำกัด
 (ก)
หนังสือรับรองการจดทะเบียนบริษัท ที่นายทะเบียนออกให้
ไม่เกินหกเดือน
 (ข)
รายชื่อกรรมการบริษัททุกคน
 (ค)
ภาพถ่ายบัตรประจำตัวประชาชนหรือภาพถ่ายใบสำคัญ
ประจำตัวคนต่างด้าวของกรรมการผู้มีอำนาจลงนามผูกพันบริษัท
 (ง)
ภาพถ่ายสำเนาทะเบียนบ้านของกรรมการผู้มีอำนาจลงนาม
ผูกพันบริษัท
 (จ)
สำเนาหนังสือบริคนณห์สนธิและข้อบังคับฉบับตีพิมพ์ 
 (ฉ)
แผนที่แสดงที่ตั้งสถานตรวจสภาพรถ และแผนผังสิ่งปลูก
สร้างภายในบริเวณสถานตรวจสภาพรถ
 (ช) แบบ ขนาด
และรายละเอียดของเครื่องตรวจสภาพรถ
 ข้อ 9
เมื่อได้รับคำขอรับใบอนุญาตจัดตั้งสถานตรวจสภาพรถและ
เอกสารหลักฐานประกอบคำขอแล้ว ให้ดำเนินการดังนี้
 (1)
ตรวจสอบความถูกต้องครบถ้วนของคำขอและเอกสารหลักฐาน
ประกอบคำขอพิจารณาเบื้องต้นเกี่ยวกับความถูกต้องเหมาะสมของแผนที่แสดงสถานที่ตั้ง
และแผนผังสิ่งปลูกสร้างภายในสถานตรวจสภาพรถ
และความถูกต้องของแบบ ขนาด
และรายละเอียดของเครื่องตรวจสภาพรถ
รวมทั้งอุปกรณ์อำนวยความสะดวกในการ
ตรวจสภาพรถ ซึ่งผู้ของแสดงไว้ในเอกสารหลักฐานประกอบคำขอ
 (2)
ตรวจสอบความถูกต้องเหมาะสมของที่ตั้งสถานที่ตรวจสอบสภาพรถ
อาคารตรวจสภาพรถ (ถ้ามี)
และเครื่องตรวจสภาพรถพร้อมทั้งอุปกรณ์อำนวยความ
สะดวกไว้ด้วยตามความจำเป็น
 (3)
รวบรวมข้อมูลที่ได้จาก (1) และ (2) แล้วพิจารณาสรุปผล
พร้อมทั้งเสนอความเห็นส่งให้สำนักวิศวกรรมและความปลอดภัย
เพื่อรวบรวมนำเสนอ
คณะกรรมการควบคุมสถานตรวจสอบรถพิจารณาต่อไป

กรณีการขอจัดตั้งสถานตรวจสภาพรถในเขตจังหวัดอื่นนอกจากกรุงเทพมหานคร
แต่ได้ยื่นคำขอที่สำนักวิศวกรรมและความปลอดภัย ให้สำนักวิศวกรรมและความปลอดภัย
ดำเนินการตาม (1)
แล้วสรุปผลและรวบรวมคำขอและเอกสารหลักฐานประกอบคำขอ
ส่งให้สำนักงานขนส่งจังหวัดที่ผู้ยื่นคำขอประสงค์จะจัดตั้งสถานตรวจสภาพรถเป็น
ผู้ดำเนินการตาม (2) และ (3) ต่อไป
 ข้อ 10 เมื่อคณะกรรมการควบคุมสถานตรวจสภาพรถ
ได้พิจารณา
ข้อมูลตามข้อ 9(3) แล้ว
เห็นสมควรอนุญาตให้จัดตั้งสถานตรวจสภาพรถได้ตามที่
ยื่นคำขอ ให้ส่งเรื่องให้สำนักวิศวกรรมและความปลอดภัย
เพื่อดำเนินการดังนี้ 
 (1)
กรณีผู้ยื่นคำขอมีอาคารสถานที่ตรวจสภาพรถ พร้อมทั้งได้จัดหา
หรือติดตั้งเครื่องตรวจสภาพรถและอุปกรณ์อำนวยความสะดวกในการตรวจสภาพรถไว้
ครบถ้วนถูกต้องแล้ว
ให้นำเสนอนายทะเบียนกลางเพื่อพิจารณาอนุญาตให้จัดตั้งสถาน
ตรวจสภาพรถได้ตามที่ยื่นคำขอ

เมื่อนายทะเบียนกลางพิจารณาอนุญาตแล้ว ในกรณีที่เป็นการจัดตั้งสถาน
ตรวจสภาพรถในกรุงเทพมหานคร ให้แจ้งผลการพิจารณาเป็นหนังสือให้ผู้ยื่นคำขอทราบ
พร้อมทั้งให้มาชำระค่าธรรมเนียมใบอนุญาตและขอรับใบอนุญาตจัดตั้งสถานตรวจสภาพ
รถต่อไป
ในกรณีที่เป็นการจัดตั้งสถานตรวจสภาพรถในเขตจังหวัดอื่นนอกจากกรุงเทพ
มหานคร
ให้แจ้งผลการพิจารณาเป็นหนังสือให้สำนักงานขนส่งจังหวัดที่ผู้ยื่นคำขอ
ประสงค์จะจัดตั้งสถานตรวจสภาพรถทราบเพื่อแจ้งให้ผู้ยื่นคำขอทราบพร้อมทั้งให้มา
ชำระค่าธรรมเนียมใบอนุญาตและขอใบอนุญาตและขอรับใบอนุญาตจัดตั้งสถานตรวจ
สภาพรถต่อไป
 (2)
กรณีผู้ยื่นคำขอไม่มีอาคารสถานที่ตรวจสภาพรถและเครื่องตรวจ
สภาพรถรวมทั้งอุปกรณ์อำนวยความสะดวกในการตรวจสภาพรถ
หรือมีแต่ยังไม่ครบถ้วน
ถูกต้อง
ให้นำเสนอนายทะเบียนกลางเพื่อพิจารณาอนุญาตในหลักการโดยกำหนด
เงื่อนไขให้ผู้ยื่นคำขอดำเนินการจัดเตรียมอาคารสถานที่ตรวจสภาพรถพร้อมทั้งจัดหา
หรือติดตั้งเครื่องตรวจสภาพรถ
และอุปกรณ์อำนวยความสะดวกในการตรวจสภาพรถ
ให้ครบถ้วนถูกต้อง
และแจ้งผลการดำเนินการดังกล่าวให้ทราบภายในกำหนดเวลา
180 วัน นับแต่วันที่ที่ได้รับอนุญาต
ในกรณีที่ไม่สามารถดำเนินการให้แล้วเสร็จภายใน
กำหนดเวลาดังกล่าว
ให้ผู้ยื่นคำขอแสดงเหตุผลอันสมควรเพื่อขอขยายระยะเวลา
การดำเนินการออกไปอีก และให้นายทะเบียนกลางมีอำนาจพิจารณาขยายระยะ
เวลาการดำเนินการออกไปได้ตามความจำเป็น

เมื่อนายทะเบียนกลางพิจารณาอนุญาตในหลักการแล้ว กรณีการจัดตั้ง
สถานตรวจสภาพรถในเขตกรุงเทพมหานคร
ให้แจ้งผลการพิจารณาเป็นหนังสือให้ผู้ยื่น
คำขอทราบ กรณีการจัดตั้งสถานตรวจสภาพรถในเขตจังหวัดอื่นนอกจากกรุงเทพมหานคร
ให้แจ้งผลการพิจารณาเป็นหนังสือให้สำนักงานขนส่งจังหวัดที่ผู้ยื่นคำขอประสงค์จะจัดตั้ง
สถานตรวจสภาพรถทราบเพื่อแจ้งให้ผู้ยื่นคำขอทราบต่อไป

เมื่อผู้ได้รับอนุญาต ได้ดำเนินการจัดเตรียมสถานที่และเครื่องอุปกรณ์
ดังกล่าวครบถ้วนถูกต้องแล้ว
ในกรณีการจัดตั้งสถานตรวจสภาพรถในเขตกรุงเทพ
มหานคร
ให้ผู้ได้รับอนุญาตแจ้งผลการดำเนินการให้สำนักวิศวกรรมและความปลอดภัยทราบ
และกรณีการจัดตั้งสถานตรวจสภาพรถในเขตจังหวัดอื่นนอกจากกรุงเทพมหานคร
ให้ผู้ได้รับอนุญาตแจ้งผลการดำเนินการให้สำนักงานขนส่งจังหวัดที่ผู้ได้รับอนุญาตประสงค์
จะจัดตั้งสถานตรวจสภาพรถทราบ
แล้วให้สำนักวิศวกรรมและความปลอดภัยหรือสำนัก
งานขนส่งจังหวัด แล้วแต่กรณี ดำเนินการเช่นเดียวกับ ข้อ
9(2) และเมื่อเห็นว่า
ผู้ได้รับอนุญาต ได้ดำเนินการครบถ้วนถูกต้องแล้ว
ให้ดำเนินการตาม ข้อ 10(1) ต่อไป
 ข้อ 11
เมื่อคณะกรรมการควบคุมสถานตรวจสภาพรถ ได้พิจารณาข้อมูล
ตามข้อ 9 (3) แล้วเห็นว่า
ไม่สมควรอนุญาตให้จัดตั้งสถานตรวจสภาพรถตามที่ยื่น
คำขอให้ส่งเรื่องให้สำนักวิศวกรรมและความปลอดภัย
เพื่อนำเสนอความเห็นพร้อม
เหตุผลที่ไม่สมควรอนุญาตต่อนายทะเบียนกลางเพื่อพิจารณาต่อไป

เมื่อนายทะเบียนกลางพิจารณาแล้ว ไม่อนุญาตให้จัดตั้งสถานตรวจ
สภาพรถตามที่ยื่นคำขอ
ให้สำนักวิศวกรรมและความปลอดภัยแจ้งผลการพิจารณาพร้อม
เหตุผลที่ไม่อนุญาตเป็นหนังสือให้ผู้ยื่นคำขอได้รับทราบ
หรือแจ้งผลการพิจารณาพร้อม
เหตุผลที่ไม่อนุญาตให้สำนักงานขนส่งจังหวัดที่ผู้ยื่นคำขอประสงค์จะจัดตั้งสถานตรวจ
สภาพรถทราบเพื่อแจ้งให้ผู้ยื่นคำขอทราบ แล้วแต่กรณี


 หมวด 3

การต่ออายุใบอนุญาตจัดตั้งสถานตรวจสภาพรถ

 ข้อ 12 ผู้ได้รับใบอนุญาตจัดตั้งสถานตรวจสภาพรถประสงค์จะขอต่อ
อายุใบอนุญาต ให้ยื่นคำขอตามแบบของกรมการขนส่งทางบก
พร้อมด้วยสำเนาภาพถ่าย
ใบอนุญาตจัดตั้งสถานตรวจสภาพรถหรือใบแทน
ก่อนใบอนุญาตสิ้นอายุไม่น้อยกว่า 
30 วัน

ในกรณีที่ผู้ขอต่ออายุใบอนุญาตเป็นนิติบุคคล ให้ยื่นหลักฐานตามข้อ 8
(3)(ก) หรือ (4)(ก) แล้วแต่กรณี เพื่อประกอบคำขอด้วย
 ข้อ 13 เมื่อได้รับคำขอแล้ว
ให้ดำเนินการดังต่อไปนี้
 (1)
ตรวจสอบความถูกต้องครบถ้วนของคำขอและเอกสารหลักฐาน
ประกอบคำขอ
 (2)
ตรวจสอบความถูกต้องเหมาะสมของผู้ยื่นคำขอเกี่ยวกับประวัติการดำเนินการ
ที่ผ่านมาในการตรวจสภาพรถ การใช้อาคารสถานที่
เครื่องตรวจสภาพรถ และอุปกรณ์
หรือสิ่งอำนวยความสะดวกในการตรวจสภาพรถ
 (3)
รวบรวมข้อมูลที่ได้จาก (1) และ (2) แล้วพิจารณาสรุปผลพร้อมเสนอ
ความเห็นส่งให้สำนักวิศวกรรมและความปลอดภัย
เพื่อรวบรวมนำเสนอคณะกรรมการ
ควบคุมสถานตรวจสภาพรถพิจารณาต่อไป

กรณีการต่ออายุใบอนุญาตจัดตั้งสถานตรวจสภาพรถในเขตจังหวัดอื่น
นอกจากกรุงเทพมหานคร
แต่ได้มายื่นคำขอที่สำนักวิศวกรรมและความปลอดภัย
ให้สำนักวิศวกรรมและความปลอดภัยดำเนินการตาม (1)
แล้วแจ้งผลการ
ตรวจสอบพร้อมส่งคำขอและเอกสารหลักฐานประกอบคำขอให้กับสำนักงานขนส่ง
จังหวัดที่สถานตรวจสภาพรถนั้นตั้งอยู่เพื่อดำเนินการตาม(2)
และ (3) ต่อไป
 ข้อ 14 เมื่อคณะกรรมการควบคุมสถานตรวจสภาพรถ
ได้พิจารณา
ข้อมูลตามข้อ 13 (3) แล้ว ให้สำนักวิศวกรรมและความปลอดภัย
นำผลการพิจารณา
ดังกล่าวเสนอต่อนายทะเบียนกลางพิจารณาต่อไป
และเมื่อนายทะเบียนกลางพิจารณา
แล้วเห็นสมควร
 (1)
อนุญาตให้ต่ออายุใบอนุญาตจัดตั้งสถานตรวจสภาพรถได้ตามที่ยื่น
คำขอให้ดำเนินการเช่าเดียวกับข้อ 10 (1) วรรคสอง
 (2)
ไม่อนุญาตให้ต่อใบอนุญาตจัดตั้งสถานตรวจสภาพรถ ตามที่ยื่นคำขอ
ให้สำนักวิศวกรรมและความปลอดภัยแจ้งผลการพิจารณาพร้อมเหตุผลที่ไม่ต่อใบอนุญาต
เป็นหนังสือให้ผู้ยื่นคำขอทราบ
หรือแจ้งผลการพิจารณาพร้อมเหตุผลที่ไม่ต่อใบอนุญาต
เป็นหนังสือให้สำนักงานขนส่งจังหวัดที่สถานตรวจสภาพรถนั้นตั้งอยู่ทราบเพื่อแจ้ง
ให้ผู้ยื่นคำขอทราบต่อไป แล้วแต่กรณี
 ข้อ 15 การต่ออายุใบอนุญาตจัดตั้งสถานตรวจสภาพรถ
ให้
นายทะเบียนกลาง ออกใบอนุญาตตามแบบใบอนุญาตฉบับเดิม
และให้ระบุคำว่า 
ต่ออายุ ไว้ด้านหน้าใบอนุญาตด้วย


 หมวด 4

การอออกใบแทนใบอนุญาตจัดตั้งสถานตรวจสภาพรถ

 ข้อ 16
ผู้ได้รับใบอนุญาตจัดตั้งสถานตรวจสภาพรถประสงค์จะขอรับ
ใบแทนใบอนุญาตที่ชำรุดหรือลบเลือนในสาระสำคัญหรือสูญหาย
ให้ยื่นคำขอตามแบบ
คำขออื่น ๆ ของกรมการขนส่งทางบก
พร้อมด้วยหลักฐานใบอนุญาตที่ชำรุดหรือลบเลือน
ในสาระสำคัญหรือหลักฐานแจ้งความหรือบันทึกถ้อยคำของผู้ได้รับใบอนุญาตจัดตั้งสถาน
ตรวจสภาพรถ ประกอบคำขอด้วย แล้วแต่กรณี
 ข้อ 17
เมื่อตรวจสอบความถูกต้องของคำขอและเอกสารหลักฐาน
ประกอบคำขอแล้วให้ผู้ยื่นคำขอชำระค่าธรรมเนียมใบอนุญาตแล้วนำเสนอนายทะเบียน
กลางเพื่อออกใบแทนใบอนุญาตให้ต่อไป 
 ข้อ 18
การออกใบแทนใบอนุญาตจัดตั้งสถานตรวจสภาพรถ ให้นาย
ทะเบียนกลางออกใบอนุญาตตามแบบใบอนุญาตฉบับเดิม
และให้ระบุคำว่า ใบแทน
ไว้ด้านหน้าใบอนุญาตด้วย

 
หมวด 5

การเปลี่ยนแปลงผู้ได้รับใบอนญาตจัดตั้งสถานตรวจสภาพรถ

 ข้อ 19
ในกรณีที่ผู้ได้รับใบอนุญาตจัดตั้งสถานตรวจสภาพรถ เป็นบุคคล
ธรรมดาและถึงแก่ความตาย
ให้ทายาทของบุคคลที่ถึงแก่ความตายนั้น มีสิทธิยื่นคำขอ
รับใบอนุญาตจัดตั้งสถานตรวจสภาพรถ ได้ภายใน 1
ปีนับแต่วันที่ผู้ได้รับใบอนุญาต
ถึงแก่ความตายในอาคารสถานที่เดิมที่ผู้ถึงแก่ความตายได้รับใบอนุญาตจัดตั้งสถาน
ตรวจสภาพรถอยู่
 ข้อ 20
การพิจารณาออกใบอนุญาตจัดตั้งสถานตรวจสภาพรถให้แก่ผู้ยื่น
คำขอตามข้อ 19 ให้นำความในหมวด 2 มาใช้บังคับโดยอนุโลม 


 หมวด
6

การย้ายสถานที่จัดตั้งสถานตรวจสภาพรถ

 ข้อ 21
ผู้ได้รับใบอนุญาตจัดตั้งสถานตรวจสภาพรถประสงค์จะขอย้าย
สถานที่จัดตั้งสถานตรวจสภาพรถ
ซึ่งมิได้เป็นการย้ายข้ามเขตจังหวัด ให้ยื่นคำขอ
ตามแบบคำขออื่น
ๆ ของกรมการขนส่งทางบกโดยให้ชี้แจงเหตุผลและความจำเป็น
พร้อมยื่นหลักฐานเกี่ยวกับสถานตรวจสภาพรถแห่งใหม่ดังนี้
 (1)
แผนที่แสดงสถานที่ตั้งสถานตรวจสภาพรถ และแผนผังสิ่งปลูกสร้าง
ภายในบริเวณสถานตรวจสภาพรถ
 (2) แบบ ขนาด
และรายละเอียดเครื่องตรวจสภาพรถ
 ข้อ 22 การพิจารณาให้ย้ายสถานที่จัดตั้งสถานตรวจสภาพรถ
ให้นำ
ความในหมวด 2 มาใช้บังคับโดยอนุโลม
 ข้อ 23
เมื่อนายทะเบียนกลางอนุญาตให้ย้ายสถานที่จัดตั้ง ให้บันทึก
รายละเอียดเกี่ยวกับสถานที่ตั้งสถานตรวจสภาพรถแห่งใหม่ในใบอนุญาตฉบับเดิม

 
หมวด 7

การควบคุมดูแลและติดตามผลการดำเนินการของผู้ได้รับ

ใบอนุญาตจัดตั้งสถานตรวจสภาพรถ

 ข้อ 24 ให้ผู้ตรวจการหรือพนักงานตรวจสภาพรถ
ที่สังกัดราชการบริหาร
ส่วนกลาง กรมการขนส่งทางบก มีอำนาจเข้าไปในสถานตรวจสภาพรถ
ที่ตั้งอยู่ในเขต
กรุงเทพมหานครและในเขตจังหวัดอื่น
และผู้ตรวจการหรือพนักงานตรวจสภาพรถที่สังกัด
ราชการบริหารส่วนภูมิภาค กรมการขนส่งทางบก
มีอำนาจเข้าไปในสถานตรวจสภาพรถ
ที่ตั้งอยู่ในเขตจังหวัดที่รับผิดชอบ
เพื่อตรวจสอบข้อเท็จจริงและเอกสารที่เกี่ยวข้องกับ
การตรวจสภาพรถ
ในการควบคุมดูแลและติดตามผลการดำเนินการของผู้ได้รับใบอนุญาต
จัดตั้งสถานตรวจสภาพรถให้เป็นไปตามกฎหมาย ระเบียบ ประกาศ
คำสั่งที่เกี่ยวข้องกับ
การดำเนินการของผู้ได้รับใบอนุญาตจัดตั้งสถานตรวจสภาพรถ

ให้ผู้ได้รับใบอนุญาตจัดตั้งสถานตรวจสภาพรถที่ได้รับการตรวจสอบดังกล่าว
อำนวยความสะดวกแก่ผู้ตรวจสอบตามสมควร


ให้ไว้ ณ วันที่ 6 กุมภาพันธ์ พ.ศ. 2541

พงศกร เลาหวิเชียร 

อธิบดีกรมการขนส่งทางบก